Numanzia - Biquipedia, a enziclopedia libre

# Numanzia

### De Biquipedia

Carreras de Numanzia en l'autualidat

Numanzia (Numantia en latín, Numancia en castellán) estió una billa de l'autual probinzia de Soria. Yera situata á 7 km d'o puesto á on güé ye a ziudat de Soria.

Ziudat d'orichen zeltibero, en era bi ha muitas restas arqueolochicas de gran importanzia ta conoxer a cultura zeltibera.

## [Editar] Industria

Bi eba industria de zeramica, metalurchia e, drento d'era, a fabricazión armas ya que yera un pueblo de guerrers con una teunolochía elebata (una d'as más altas d'a epoca). A suya espezialidat yera la caballería e l'asalto por sorpresa á chicozs batallons de l'exerzito enemigo, ye dizir, a guerra de guerrillas anque tamién s'atrebeban á luitar en campo ubierto si yera menester, emplegando un ataque frontal e en cuña. As armas yeran forxatas n'o Moncayo á on bi eba minas de fierro e l'augua d'os ríos. Istas yeran mui famosas, sobre tot por o temple que daban os numantinos á las espadas, as cualas yeran sagratas. Si o guerrero se desprendeba d'eras perdeba l'onor, por ixo yera imposible pautar a paz con os romans. Encluso n'a pira funeraria, as armas acompañaban á o guerrero. Istas armas yeran famosas ya que podeban ferir de punta e de filo. A más famosa yera la falcata anque no yera de Numanzia. Chunto á l'espada, o guerrero lebaba un puñal que yera de dos tipos. Antimás, teneban lanzas e benablos, iste zaguero, corto e con punta d'anzuelo. A falarica yera un benablo zelindrico menos á parte d'o fierro, que yera cuadrata. Se tiraba enzendito. A falarica ye l'antezesor numantino d'o pilum román.

Iste articlo ye un borrador. Enamplando-lo aduyarás á amillorar a Biquipedia.

Retrieved from "http://an.wikipedia.org../../../n/u/m/Numanzia.html"

Categorías: Borradors | Lugars de Soria

##### Views

- Articlo
- Descusión
- Current revision

##### Rechirar

##### Atras luengas

- Deutsch
- English
- Esperanto
- Español
- Français
- Galego
- Italiano
- Latina
- ‪Norsk (bokmål)‬
- Português
- Српски / Srpski